โรงเรียนมัธยมตากสินระยอง

**โรงเรียนมัธยมตากสินระยอง**   เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดองค์การบริหารส่วนจังหวัดระยอง ตั้งอยู่ถนนตากสินมหาราช ตำบลเชิงเนิน อำเภอเมืองระยอง จังหวัดระยอง

## ประวัติโรงเรียน
โรงเรียนมัธยมตากสินระยอง ก่อตั้งขึ้นเมื่อวันที่ 11 กุมภาพันธ์ 2551 มีการประกาศจัดตั้งโรงเรียนมัธยมตากสินระยองอย่างเป็นทางการเมื่อวันที่ 7 กันยายน 2552 และโรงเรียนได้เปิดสอนวันแรกในวันที่ 17 พฤษภาคม 2553 ตามนโยบายองค์การบริหารส่วนจังหวัดระยองที่จะจัดตั้งโรงเรียนมัธยมศึกษาในระดับช่วงชั้นที่ 3 (ชั้นมัธยมศึกษาปีที่ 1 - 3) และช่วงชั้นที่ 4 (ชั้นมัธยมศึกษาปีที่ 4 - 6) เพื่อให้บริการแก่ผู้ปกครองในจังหวัดระยอง ที่สามารถส่งบุตรหลานเข้าเรียนตามความต้องการอย่างเพียงพอ 

สาเหตุที่ตั้งชื่อโรงเรียนว่า "โรงเรียนมัธยมตากสินระยอง" เพื่อเป็นการเทิดพระเกียรติแด่สมเด็จพระเจ้าตากสินมหาราช พระมหากษัตริย์ผู้กอบกู้เอกราชของชาติไทยและเป็นที่เคารพสักการะของพี่น้องชาวจังหวัดระยอง สถานที่ก่อตั้งโรงเรียนมัธยมตากสินระยอง ใช้พื้นที่เรือนจำกลางระยองเดิมซึ่งเป็นที่ดินขององค์การบริหารส่วนจังหวัดระยอง เนื้อที่ 51 - 0 - 65.6 ไร่ และที่ราชพัสดุตาม นสล. เลขที่ 4717 เนื้อที่ 0 - 2 - 66.7 ไร่ รวมเนื้อที่ทั้งหมด 51 - 3 - 13.3 ไร่ 

## สัญลักษณ์ประจำโรงเรียน
* **สีประจำโรงเรียน :** สีเขียว - แดง หมายถึง ความยิ่งใหญ่และความอุดมสมบูรณ์ ประชาชนดำรงชีวิตอยู่ร่วมกัน อย่างร่มเย็น มีความรัก ห่วงใยประดุจโซ่ชีวิตต่อ ๆ กันอย่างไม่มีที่สิ้นสุด
* **ปรัชญา :** ภูมิรู้ ภูมิธรรมและภูมิฐานสร้างความองอาจกล้าหาญให้ชีวิตและการทำงาน
* **เอกลักษณ์ :** ความสามารถในการใช้ภาษาเพื่อการสื่อสารได้อย่างเหมาะสมกับวัย และระดับการศึกษา
* **อัตลักษณ์ :** ความเป็นคนเก่ง ความเป็นคนดี ความเป็นคนมีน้ำใจของครู บุคลากรและผู้เรียนทุกระดับการศึกษา
* **คติพจน์ :** คณฺสส สามฺคคี สฺขา ความสามัคคีของคณะก่อให้เกิดสุข
* **คำขวัญ :** ตัวเรา คือ จุดเริ่มต้นของมาตรฐาน และคุณภาพในชีวิตและการทำงาน
* **คุณธรรมประจำใจ :** ขยัน ประหยัด ซื่อสัตย์ อดทน มีระเบียบวินัยและกตัญญ

## หลักสูตรที่เปิดสอน
โรงเรียนมัธยมตากสินระยองมีหลักสูตรที่เปิดสอน 2 ระดับ แบ่งออกเป็นระดับชั้นมัธยมศึกษาตอนต้น 5 แผนการเรียน และระดับชั้นมัธยมศึกษาตอนปลาย 23 แผนการเรียน ดังนี้

**ระดับชั้นมัธยมศึกษาตอนต้น**

# แผนการเรียนส่งเสริมความสามารถพิเศษด้านวิทยาศาสตร์-คณิตศาสตร์ (Gifted)
# แผนการเรียนส่งเสริมความสามารถพิเศษด้านภาษาอังกฤษ (English Program - EP)
# แผนการเรียนส่งเสริมความสามารถพิเศษด้านภาษาต่างประเทศ (ภาษาจีน)
# แผนการเรียนส่งเสริมความสามารถพิเศษด้านภาษาต่างประเทศ (ภาษาญี่ปุ่น)
# แผนการเรียนส่งเสริมความสามารถพิเศษด้านความถนัด (Talentad Program)

**ระดับชั้นมัธยมศึกษาตอนปลาย**

# แผนการเรียนวิทยาศาสตร์-คณิตศาสตร์
# แผนการเรียนวิทยาศาสตร์ทางการแพทย์
# แผนการเรียนเตรียมวิศวกรรมศาสตร์
# แผนการเรียนวิศวกรรมหุ่นยนต์
# แผนการเรียนพัฒนาซอฟต์แวร์
# แผนการเรียนวิทยาศาสตร์การกีฬา
# แผนการเรียนภูมิศาสตร์สารสนเทศ
# แผนการเรียนเทคโนโลยีการเกษตร
# แผนการเรียนสถาปัตยกรรมและการออกแบบ
# แผนการเรียนเศรษฐศาสตร์
# แผนการเรียนนิติศาสตร์และรัฐศาสตร์
# แผนการเรียนวิจิตรศิลป์
# แผนการเรียนดุริยางคศิลป์
# แผนการเรียนนาฏยศิลป์และศิลปะการแสดง
# แผนการเรียนเอกจีน
# แผนการเรียนเอกญี่ปุ่น
# แผนการเรียนเอกภาษาอังกฤษ
# แผนการเรียนเอกภาษาไทย
# แผนการเรียนประวัติศาสตร์
# แผนการเรียนกราฟฟิกและแอนิเมชั่น
# แผนการเรียนนิเทศศาสตร์และเทคโนโลยีการสื่อสาร
# แผนการเรียนอาหารและการโรงแรม
# แผนการเรียนทวิภาคี (ม.6 ควบคู่ ปวช.) สาขาธุรกิจค้าปลีก

## ดูเพิ่ม
* รายชื่อโรงเรียนในจังหวัดระยอง

## แหล่งข้อมูลอื่น
* เว็บไซต์โรงเรียนมัธยมตากสินระยอง
* 

หมวดหมู่:โรงเรียนในอำเภอเมืองระยอง
หมวดหมู่:โรงเรียนสังกัดองค์การบริหารส่วนจังหวัด
หมวดหมู่:โรงเรียนที่ก่อตั้งในปี พ.ศ. 2551
หมวดหมู่:สถานที่ที่ตั้งชื่อตามพระนามของสมเด็จพระเจ้าตากสินมหาราช